Boek: Dorslandtrekkers se swerftogte verken | Maroela Media
Nicol Stassen is die voorste kenner op die Dorslandtrekkers en hulle merkwaardige swerftogte in die binneland van Suider-Afrika.
In Van Humpata tot Upingtonia vertel Stassen hoe dit gebeur het dat 'n aantal trekkers in 1885 die republiek Upingtonia in die noorde van Damaraland gestig het. Die Kaapse bruin man William Worthington Jordan, een van die merkwaardigste persone wat in hierdie jare in Suider-Afrika geleef het, het 'n belangrike rol in die totstandkoming van dié republiek gespeel. Sy tragiese dood en die ondergang van die vergete republiek Upingtonia word van nader bekyk.
Stassen doen al vir langer as 17 jaar navorsing oor die Dorslandtrek en die Angola-Boere. Hy het 'n BA-graad in tale (Afrikaans, Duits en Russies), 'n meestersgraad in chemiese ingenieurswese en 'n doktorsgraad in geskiedenis.